
 6.5.2021
 BG
 Официален вестник на Европейския съюз
 L 158/11
 РЕГЛАМЕНТ ЗА ИЗПЪЛНЕНИЕ (ЕС) 2021/733 НА КОМИСИЯТА
 от 5 май 2021 година
 за изменение на Регламент за изпълнение (ЕС) No 887/2011 и Регламент за изпълнение (ЕС) 2017/961 по отношение на наименованието на притежателя на разрешението за Enterococcus faecium CECT 4515 като фуражна добавка и за изменение на Регламент (ЕС) 2020/1395 по отношение на наименованието на притежателя на разрешението за Bacillus amyloliquefaciens CECT 5940 като фуражна добавка
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
 (2)
 Evonik Nutrition & Care GmbH подаде заявление в съответствие с член 13, параграф 3 от Регламент (ЕО) No 1831/2003 да се промени наименованието на притежателя на разрешението по отношение на Регламент за изпълнение (ЕС) No 887/2011 (2) на Комисията, Регламент за изпълнение (ЕС) 2017/961 на Комисията (3) и Регламент за изпълнение (ЕС) 2020/1395 на Комисията (4).
 (3)
 Заявителят твърди, че Evonik Nutrition & Care GmbH е променило наименованието си на „Evonik Operations GmbH“. Заявлението бе придружено от съответните данни, подкрепящи искането за промяна.
 (4)
 Предложената промяна в условията на разрешението е от чисто административно естество и не налага да се извърши нова оценка на съответната добавка. Европейският орган за безопасност на храните бе уведомен за подаденото заявление.
 (5)
 За да може заявителят да упражнява своите права на търговия под наименованието Evonik Operations GmbH, е необходимо да бъдат променени условията на разрешението.
 (6)
 Поради това Регламент за изпълнение (ЕС) No 887/2011, Регламент за изпълнение (ЕС) 2017/961 и Регламент за изпълнение (ЕС) 2020/1395 следва да бъдат съответно изменени.
 (7)
 Тъй като не е наложително от съображения за безопасност въведените с настоящия регламент изменения в Регламент (ЕС) No 887/2011 и в регламенти за изпълнение (ЕС) 2017/961 и (ЕС) 2020/1395 да бъдат приложени незабавно, е целесъобразно да се предвиди преходен период за изчерпване на складовите наличности.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения в Регламент за изпълнение (ЕС) No 887/2011
 Регламент за изпълнение (ЕС) No 887/2011 се изменя, както следва:
 (1)
 В заглавието думите „притежател на разрешението Evonik Nutrition & Care GmbH.“ се заменят с думите „притежател на разрешението Evonik Operations GmbH“.
 (2)
 във втората колона на приложението – „Наименование на притежателя на разрешението“, думите „Evonik Nutrition & Care GmbH“ се заменят с „Evonik Operations GmbH“.
 Член 2
 Изменения в Регламент за изпълнение (ЕС) 2017/961
 Регламент за изпълнение (ЕС) 2017/961 се изменя както следва:
 (1)
 в заглавието думите „притежател на разрешението Evonik Nutrition & Care GmbH.“ се заменят с думите „притежател на разрешението